14/10/2015 | Administración LocalMunicipal
Ribeira
Anuncio para a adxudicación do saneamento no lugar de Sobrido

Anuncio para a adxudicación do “Saneamento no lugar de Sobrido (Oleiros-Riveira)” 1.–Entidade adxudicadora. Organismo: Concello de Riveira. Dependencia que tramita o expediente: Oficina Municipal de Contratación.2.–Obxecto do contrato. Tipo: contrato administrativo de obras. Denominación: saneamento no lugar de Sobrido (Oleiros-Riveira), segundo o proxecto redactado pola enxeñeira municipal Maria Milagro Alicja Maria Arapiles Garcia de Otazo na data abril de 2015. Prazo de execución: 6 meses.3.–Orzamento base de licitación. Valor estimado do contrato: 257.144,41 €. IVE (21%): 54.000,33 €. Orzamento total por contrata: 311.144,74 €. 4.–Financiamento. Municipal.5.–Tramitación e procedemento. Tramitación: ordinaria. Procedemento: aberto, cun único criterio de adxudicación (prezo máis baixo). 6.–Criterios de valoración das ofertas. Para a adxudicación deste contrato teranse en conta unicamente as ofertas económicas realizadas polos licitadores presentados e admitidos. En consecuencia, a adxudicación realizarase a favor da empresa que presente a oferta máis vantaxosa economicamente, consistente no prezo máis baixo.7.–Garantías esixidas. Provisional: non se esixe. Definitiva: 5% do importe de adxudicación, excluído o imposto sobre o valor engadido.8.–Clasificación do contratista. De acordo co disposto no artigo 65.1 do TRLCSP, para este contrato non é esixible a clasificación do empresario. Non obstante, aos efectos do establecido no artigo 74.2 do mesmo TRLCSP, se o licitador acredita estar clasificado como empresa de obras no Grupo E, Subgrupo 1, categoría c, a dita clasificación constituirá xustificación bastante e suficiente de que posúe a preceptiva solvencia económica e financeira e técnica.9.–Solvencia do contratista. Solvencia económica e financeira. –Os licitadores deberán acreditar a solvencia económica e financeira por un ou varios dos medios recollidos no artigo 75 do TRLCSP. Solvencia técnica. –Os licitadores deberán acreditar a solvencia técnica por un dos medios que se indican a continuación, de entre os sinalados no artigo 76 do TRLCSP: ● Relación das obras executadas no curso dos cinco últimos anos, avalada por certificados de boa execución para as obras máis importantes; estes certificados indicarán o importe, as datas e o lugar de execución das obras e precisarase se se realizaron segundo as regras polas que se rexe a profesión e se levaron normalmente a bo termo; no seu caso, os ditos certificados serán comunicados directamente ao órgano de contratación pola autoridade competente. ● Declaración indicando a maquinaria, material e equipo técnico do que se disporá para a execución das obras, á que se axuntará a documentación acreditativa pertinente.10.–Presentación de ofertas. Prazo de presentación: Dentro do prazo de VINTE E SEIS (26) DÍAS NATURAIS, contados a partir do día seguinte ao de publicación do anuncio de licitación no Boletín Oficial da Provincia da Coruña e/ou no perfil do contratante. Lugar de presentación: no Rexistro Xeral do Concello de Riveira, sito na Praza do Concello, número 1, de Riveira. Documentación a presentar: a esixida na cláusula 12 do prego de cláusulas administrativas particulares.11.–Apertura das ofertas. O lugar, data e hora na que se celebrará o acto público da apertura dos sobres “B” das ofertas presentadas e admitidas publicarase no “perfil de contratante”. 12.–Taxas do contrato. Segundo a Ordenanza fiscal B.1.1, reguladora da taxa pola expedición de documentos administrativos: – Por tomar parte na contratación: 60,00 € (artigo 6, epígrafe 7). – Por formalización do contrato: calculada segundo o artigo 6, epígrafe 6.13.–Gastos de publicidade. Os derivados da publicación dos anuncios de licitación serán por conta do adxudicatario.14.–Obtención de documentación e información. Dependencia: Oficina de Contratación do Concello de Riveira. Domicilio: Praza do Concello, n.º 1. Riveira (A Coruña). C. P. 15960 Teléfono 981 83 54 17. Extensión 214. Fax 981871610 e 981870865. Correo electrónico: contratacion@riveira. com Dirección do perfil de contratante do Concello de Riveira na internet: www.riveira.es Data límite para a obtención de documentación e información: ata o día de finalización do prazo para presenta-las ofertas. Riveira, a 9 de outubro de 2015. O alcalde Asdo.: Manuel Ruiz Rivas